Diari Oficial de la Generalitat Valenciana


Sumari del DOGV 8343, del 20-07-2018 (2018/6857)

RESOLUCIÓ de 6 de juny de 2018, del Servei Territorial d'Indústria i Energia d'Alacant, per la qual s'atorga autorització administrativa prèvia per a la construcció de les instal·lacions d'emmagatzematge i xarxa de distribució de GLP a granel per a subministrament a la Urbanització Castalla Internacional, al terme municipal de Castalla, província d'Alacant i s'aprova el projecte tècnic d'execució. Expedient número CBREDE/2017/15/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8343

Data del DOGV
:   20-07-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/6857


Data del document
:   06-06-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Castalla

RESOLUCIÓ de 6 de juny de 2018, del Servei Territorial d'Indústria i Energia d'Alacant, per la qual s'atorga autorització administrativa prèvia per a la construcció de les instal·lacions d'emmagatzematge i xarxa de distribució de GLP a granel per a subministrament a la Urbanització Castalla Internacional, al terme municipal de Castalla, província d'Alacant i s'aprova el projecte tècnic d'execució. Expedient número CBREDE/2017/15/03. [2018/6857]  
Antecedents de Fet  
Amb data 27 de novembre de 2017, Redexis GLP, SLU, a través de representant degudament acreditat, va presentar davant del Servei Territorial d'Indústria i Energia d'Alacant, la sol·licitud d'autorització administrativa i l'aprovació del projecte tècnic d'execució per a la construcció de les instal·lacions d'emmagatzematge i distribució de GLP a granel, per al subministrament a la Urbanització Castalla Internacional, al municipi de Castalla.  
Junt amb l'escrit de presentació d'aquestes peticions s'acompanyava el projecte tècnic per a l'execució de les esmentades instal·lacions, firmat per tècnic competent acompanyat de la declaració responsable de 28 de setembre de 2017, així com la separata tècnica per a l'obtenció de l'informe corresponent i les condicions tècniques de l'Ajuntament de Castalla.  
El procediment administratiu corresponent a aquesta sol·licitud ha sigut tramitat amb l'expedient de referència CBREDE/2017/15/03, incoat a aquest efecte pel Servei Territorial d'Indústria i Energia d'Alacant.  
La sol·licitud de l'autorització administrativa junt amb el projecte tècnic per a l'execució de la instal·lació d'emmagatzematge i xarxa de distribució de GLP en la Urbanització Castalla Internacional, ha sigut objecte d'informació pública als efectes previstos en l'article 46 bis de la Llei 34/1998, de 7 d'octubre, del sector d'hidrocarburs, durant el termini de 20 dies, en el Diari Oficial de la Generalitat Valenciana, número 8230, del 8 de febrer de 2018, i en el Butlletí Oficial de la Província d??Alacant, número 34 del 16 de febrer de 2018.  
D'acord amb la documentació que hi ha en l'expedient no s'han presentat al·legacions.  
De conformitat amb el procediment reglamentàriament establit, a fi que, en el termini de 20 dies presentaren la seua conformitat o oposició a l'autorització sol·licitada i emeteren, si procedia, les condicions tècniques oportunes al projecte de la instal·lació, es va remetre separata d'aquest, referida a la corresponent part de la instal·lació, a l'Ajuntament de Castalla. Amb data 28 de febrer de 2018, l'Ajuntament emet un informe en què manifesta que no hi ha oposició a la realització del projecte, sempre que s'obtinguen les autoritzacions municipals corresponents.  
Remesos al sol·licitant el pronunciament i les condicions tècniques presentades, consta en l'expedient la manifestació de l'acceptació per aquell de cada un d'aquests.  
Les instal·lacions objecte d'aquest projecte, per a les quals se sol·licita l'autorització administrativa prèvia i l'aprovació del projecte d'execució, constitueixen instal·lacions d'emmagatzematge i distribució de GLP a granel.  
El sol·licitant, Redexis GLP, SLU, està en la llista de comercialitzadors al detall de GLP a granel del Ministeri d'Energia, Turisme i Agenda Digital, amb data inici d'activitat de 22 d'octubre de 2016.  
  
La documentació tècnica acompanyada té una definició i concreció de les característiques tècniques i de traçat i s'ajusta al que estableix l'article 46 bis de la Llei 34/1998, de 7 d'octubre, del sector d'hidrocarburs.  
La finalitat que es persegueix amb la construcció d'aquestes instal·lacions és dotar d'infraestructura gasista la Urbanització Castalla Internacional, del municipi de Castalla, per a poder realitzar el subministrament de GLP a granel i així satisfer les necessitats domèstiques i comercials de la zona, segons la sol·licitud i documentació presentades.  
  
En el projecte es defineixen les instal·lacions corresponents al centre d'emmagatzematge i xarxa de distribució de GLP a realitzar, segons el pla núm. 2/6 planta general, al terme municipal de Castalla.  
  
Fonaments de Dret  
La instrucció i resolució d'aquest procediment administratiu correspon a la Generalitat, a l'estar la instal·lació objecte d'aquest radicada íntegrament en territori de la Comunitat Valenciana, i no estar enquadrada en les previstes que són competència de l'Administració general de l'Estat d'acord amb l'article 3 de la Llei 34/1998, de 7 d'octubre, del sector d'hidrocarburs.  
D'acord amb el que disposa l'article 46 bis de la Llei 34/1998, de 7 d'octubre, del sector d'hidrocarburs, l'article 2.2.b de l'Ordre de 9 de febrer de 2001, de la Conselleria d'Indústria i Comerç, i l'article 26 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució d'aquest procediment.  
  
Els sol·licitants d'autoritzacions d'instal·lacions d'emmagatzematge i distribució GLP a granel han de tindre els requisits establits en el punt 4 de l'article 46 bis de la Llei 34/1998, de 7 d'octubre, del sector d'hidrocarburs.  
D'acord amb el que disposa l'article 46 bis de la Llei 34/1998, de 7 d'octubre, del sector d'hidrocarburs i el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, les instal·lacions d'emmagatzematge i distribució GLP a granel requereixen l'autorització administrativa prèvia.  
D'acord amb l'article 46 bis de la Llei 34/1998, de 7 d'octubre, del sector d'hidrocarburs, les autoritzacions d'instal·lacions de distribució han de contindre tots els requisits que hagen de ser observats en la seua construcció i explotació, la delimitació de la zona en què s'ha de prestar el subministrament, els compromisos d'expansió de la xarxa en la dita zona que ha d'assumir l'empresa sol·licitant i el termini per a l'execució de les dites instal·lacions i la seua caracterització.  
Considerant el que disposa el capítol III Gasos Liquats del Petroli, de la Llei 34/1998, de 7 d'octubre, del sector d'hidrocarburs, i el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, al no tindre regulació autonòmica en matèria de procediment d'autorització d'instal·lacions de distribució de gas natural canalitzat.  
En consideració de l'anterior, complits els requisits i els procediments legals i reglamentaris establits en la legislació vigent aplicable, resolc:  
  
Primer  
Atorgar a Redexis GLP, SLU, l'autorització administrativa prèvia per a la construcció de les instal·lacions d'emmagatzematge de GLP a granel i xarxa de distribució per a subministrament a la Urbanització Castalla Internacional, al terme municipal de Castalla, província d'Alacant.  
Segons la documentació tècnica, les principals característiques de les instal·lacions de gas natural són les següents:  
  
Característiques Generals  
Tipus de gas a distribuir GLP (tercera família), amb els requisits mínims de qualitat vigents en cada moment.  
Municipi afectat Castalla.  
Zona geogràfica Urbanització Castalla Internacional, segons es mostra en el pla núm. 3/14 denominat Pla general, del projecte.  
  
  
  
Planta d'emmagatzematge de GLP  
Emplaçament Parcel·la de propietat municipal situada en la intersecció del carrer Riu Xúquer amb el carrer Riu Tajo de la Urbanització Castalla Internacional, al terme municipal de Castalla.  
Depòsit fix   
Capacitat geomètrica 33,6 m³.  
Capacitat emmagatzematge 14.112 kg.  
Tipus Aerohoritzontal. LP 34.  
Classificació (UNE 60899) De superfície. A-35.  
Pressió màxima de treball 20 bar.  
Equip de vaporització   
Tipus Vaporitzador atmosfèric exterior tipus VE450 D1750.  
Equip de regulació i mesura Armari prefabricat de formigó, amb 2 reguladors de pressió, Q: 300 kg/h i MOP 16/0,15 bar.  
Pressió màxima d'eixida 0,15 bar.  
Instal·lacions auxiliars Vàlvules de seguretat, sistema de descàrrega de cisternes, instal·lació elèctrica i equip contra incendis.  
  
  
Xarxa de Distribució de GLP  
  
Punt de connexió inicial La xarxa de distribució amb MOP 0,15 bar a executar, connectarà amb la vàlvula d'eixida de la planta d'emmagatzematge de GLP, en la confluència del carrer Riu Xúquer amb el carrer Riu Tajo, de la Urbanització Castalla Internacional.  
  
Traçat La xarxa de distribució partirà del carrer Riu Tajo amb MOP 0,15 bar i conducció en PE SDR 17,6 DN 63, i discorre al llarg dels carrers de la Urbanització Castalla Internacional, definida en els plans 11, 12, 13 i 14 (Plans de traçat) del projecte.  
  
  
Caracterització tècnica de la xarxa de distribució La xarxa de distribució a executar tindrà una longitud de 6.798 metres, segons el detall següent,  
  
Xarxa MOP 0,15 bar:  
- 2.576 m polietilé PE 100 SDR 17,6 DN 40  
€ 4.222 m polietilé PE 100 SDR 17,6 DN 63  
Pressió màxima operació 0,15 bar.  
Elements auxiliars 14 vàlvules PE 2» amb 2 airejos.  
Tipus constructiu Canalització soterrada en rasa.  
  
  
El pressupost del projecte de les instal·lacions de GLP objecte d'aquesta autorització és de dos-cents setanta-tres mil trenta-set euros amb setze cèntims d'euro (273.037,16 euros).  
Aquesta autorització administrativa s'atorga a l'empara del que disposa la Llei 34/1998, de 7 d'octubre, del sector d'hidrocarburs, i quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de cinc mil quatre-cents seixanta euros amb setanta-quatre cèntims d'euro (5.460,74 euros), import del dos per cent (2 %) del pressupost total de les instal·lacions afectades que figuren en aquesta resolució, per a garantir el compliment de les seues obligacions, segons assenyala l'article 46 bis de la Llei 34/1998, de 7 d'octubre, del sector d'hidrocarburs. La dita fiança es constituirà a favor d'aquest Servei Territorial d'Indústria i Energia en l'Institut Valencià d'Administració Tributària, de la Conselleria d'Hisenda i Model Econòmic, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
  
Una vegada constituïda la fiança, abans del termini d'un mes des de la notificació d'aquesta resolució, el titular haurà de presentar en aquest Servei Territorial la Carta de Pagament-Resguard emesa per l'esmentat Institut, com a acreditació del compliment de l'esmentada obligació.  
La fiança serà tornada al titular d'aquesta autorització, amb la sol·licitud prèvia, una vegada que davant del Servei Territorial d'Indústria i Energia d'Alacant l'interessat justifique el compliment de les obligacions derivades d'aquesta autorització i el dit Servei Territorial formalitze l'acta de posada en marxa de les instal·lacions a què es refereix aquesta resolució.  
2. El titular d'aquesta autorització complirà les obligacions que s'assenyalen en l'article 46 de la Llei 34/1998, de 7 d'octubre, del sector d'hidrocarburs i la resta de l'ordenament jurídic aplicable a l'exercici d'aquesta activitat vigent en cada moment. En especial, estarà obligat a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions arreplegades en els plans anuals d'ampliació de les xarxes de distribució que li siguen autoritzats, sense perjuí del que resulte de l'aplicació del règim reglamentàriament establit per a les connexions.  
  
3. El titular d'aquesta autorització tindrà els drets, els deures i les obligacions arreplegats en la Llei 34/1998, de 7 d'octubre, del sector d'hidrocarburs, i el seu desplegament reglamentari. En particular les prescripcions de l'article 46 i 46 bis de la Llei 34/1998.  
4. Aquesta resolució s'atorga sense perjuí i independentment de les concessions, llicències, permisos, autoritzacions o comunicacions que siguen exigibles d'acord amb la corresponent legislació, general o sectorial, i en especial, les relatives a l'ordenació del territori i al medi ambient.  
5. Serà causa de revocació d'aquesta autorització l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.  
  
Segon  
Aprovar el projecte tècnic d'execució presentat per a la construcció de les instal·lacions d'emmagatzematge de GLP a granel i xarxa de distribució per a subministrament a la Urbanització Castalla Internacional, al terme municipal de Castalla, província d'Alacant, descrites en el punt primer d'aquesta resolució, redactat per tècnic titulat competent i amb la declaració responsable de 28 de setembre de 2017, i habilitar Redexis GLP, SLU, per a la construcció de les instal·lacions interessades, d'acord amb les condicions que s'indiquen a continuació:  
  
1. Les instal·lacions d'emmagatzematge de GLP a granel i xarxa de distribució hauran d'executar-se segons el projecte presentat i amb les condicions tècniques establides per les administracions, els organismes i les empreses de servei públic o d'interés general afectats per aquesta instal·lació i que han sigut acceptats pel titular d'aquesta. En cas que siga necessari introduir modificacions respecte de la documentació presentada i aprovada, el titular d'aquesta resolució haurà de sol·licitar prèviament a aquest Servei Territorial l'aprovació corresponent.  
  
2. Les instal·lacions a executar compliran, en tot cas, el que estableix el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, la seua Instrucció tècnica complementària ITC-ICG 01 Instal·lacions de distribució de combustibles gasosos per canalització, la seua Instrucció tècnica complementària ITC-ICG 03 Instal·lacions d'emmagatzematge de gasos liquats del petroli (GLP) en depòsits fixos, així com les disposicions i normes tècniques que se li apliquen. Així mateix la construcció de les instal·lacions aprovades per aquest acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'indústria i el seu desplegament reglamentari. Aquestes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
3. El termini d'execució de les obres serà de 6 mesos, comptadors a partir de la data en què es notifique aquesta resolució. No obstant això, amb anterioritat a la finalització del termini, l'empresa peticionària podrà sol·licitar una ampliació concreta d'aquest per mitjà de sol·licitud motivada davant d'aquest Servei Territorial d'Indústria i Energia, i acompanyar a l'efecte la documentació justificativa de la demora i del cronograma de treballs previstos per al nou termini sol·licitat.  
4. El titular de les instal·lacions serà responsable que les instal·lacions complisquen les condicions tècniques i de seguretat que reglamentàriament resulten exigibles així com del seu correcte manteniment.  
5. Redexis GLP, SLU, estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
6. Personal tècnic en la matèria adscrit al Servei Territorial d'Indústria i Energia podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució. A l'efecte, el titular d'aquesta resolució haurà de comunicar amb l'adequada antelació l'inici de les obres. Així mateix, el titular d'aquesta resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució.  
7. Finalitzades les obres de construcció Redexis GLP, SLU, procedirà a efectuar les proves i els assajos corresponents, així com presentar davant del Servei Territorial d'Indústria i Energia, els certificats corresponents, inclòs el certificat de direcció i final d'obra, subscrit per tècnic titulat competent, en el qual conste que la instal·lació s'ha realitzat d'acord amb la normativa i especificacions previstes en el projecte d'execució aprovat, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan el mencionat certificat de direcció i final d'obra no estiga visat pel col·legi professional corresponent, s'acompanyarà de l'oportuna declaració responsable d'acord amb el que s'ha indicat en la Resolució de 22 d'octubre de 2010, de la Direcció General d'Energia.  
  
8. Aquest Servei Territorial, amb el tràmit previ del procediment oportú, deixarà sense efecte aquesta aprovació en qualsevol moment en què observe l'incompliment o la inobservança de les condicions imposades en aquesta.  
  
Tercer  
Ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La notificació d'aquesta resolució a Redexis GLP, SLU, i a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització, i les que han emés, o hagueren d'emetre, les condicions tècniques al projecte d'execució.  
  
Contra aquesta resolució, que no posa fi a la via administrativa, podrà interposar-se recurs d'alçada davant de la Direcció General d'Indústria i Energia (carrer de la Democràcia, 77, ciutat administrativa 9 d'Octubre, Torre 2 - 46717 València) en el termini d'un mes, comptador a partir de l'endemà d'aquell en què tinga lloc la notificació d'aquesta, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 6 de juny de 2018.- El cap del Servei Territorial d'Indústria i Energia: Matías Pablo Mas Gisbert.